  Майя Бывальцева 22-тӥ шуркынмонлы Удмуртиын эшшо 375 адямилэсь коронавирус инфекциез шараязы. Выль черламъёс пӧлын 31 пиналъёс, 65 арессэс ортчем 82 арлыдоос. Со сярысь элькунысь оперативной штаб ивортӥз. Диагноззы Ижкарын 184 улӥсьлэн зэмаз, Каракулино ёросын – 22, Глазкарын – 19, Якшур-Бӧдья ёросын – 15, Камбарка ёросын – 14, Дэри ёросын – 12, Сьӧлта, Ува ёросъёсын – быдэн 11, Грак ёросын – 10, Эгра ёросын – укмыс, Алнаш, Вавож ёросъёсын – быдэн тямыс, Сарапулын, Кизнер ёросын – быдэн сизьым, Можгаын но Можга ёросын – быдэн куать, Балезино, Глаз, Сюмси ёросъёсын – быдэн вить, Яр ёросын – ньыль, Кез ёросын – куинь, Юкаменск ёросын – кык, Пичи Пурга, Сарапул ёросъёсын – быдэн одӥг муртлэн. 289 адями йӧназ. Вить мурт кулӥз. Кышномуртъёслы 38, 74, 89 арес вал, воргоронъёслы – 66, 84 арес 22-тӥ шуркынмонлы Удмуртиын коронавиурсэн черлан 72 сюрс 617 учыръёс лабораториосын зэматэмын. 61 сюрс 207 адями йӧназ, 3 сюрс 151 мурт улонысь кошкиз. Та дыре 284 висисьёслэн тазалыксы секыт лыдъяське. Берло нунал ӵоже коронавируслы 5 сюрс 159 эскеронъёс ортчытӥзы. Коронавируслэсь прививка 611 сюрс 301 адями пуктӥз, со пӧлысь 398 сюрс 348 мурт кык компонентэн. «Спутник Лайт» вакцинаез 107 сюрс 202 адямилы пуктӥзы. Тегъёс: Тазалык Ижкар висён Удмуртия коронавирус  